Patanjali Plans to launch Swadeshi Jeans In Hindi बाबा रामदेव की पतंजलि ब्रांड, एक ऐसा नाम है जिसे आज देश का हर नागरिक जानता है. देश के साथ विदेशों में भी ये प्रचलित हो रही है. विदेशी वस्तुओं का बहिष्कार करने का नारा लगाने वाले बाबा जी ने, अपनी खुद की स्वदेशी कंपनी पतंजलि का निर्माण 2006 में किया था. महात्मा गाँधी की तरह स्वदेसी वस्तु के समर्थक रामदेव बाबा चाहते है कि भारत में हर कोई भारत में निर्मित वस्तु का ही उपयोग करे, किसी भी वस्तु के लिए भारतियों को विदेशों का मुंह न ताकना पड़े. रामदेव बाबा एक योग गुरु है, लेकिन इन्होने हमेशा से स्वदेशी वस्तुओं का प्रयोग अधिक करने के लिए लोगों को प्रोत्साहित किया. पतंजलि योगपीठ और पतंजलि आयुर्वेद के नाम से प्रसिध्य, बाबा जी की इस कंपनी ने अभी तक बहुत सी दवाइयां, दैनिक जीवन में उपयोग आने वाली वस्तुएं जैसे खाने का समान, मसाले, घी, आटा, बिस्किट, नूडल्स, चॉकलेट, मंजन, साबुन आदि का निर्माण किया है. बाबा रामदेव की पतंजलि आटा नूडल्स के बारे में जानने के लिए पढ़े. इस कंपनी के द्वारा 500 से ज्यादा दैनिक जरूरत की चीजें बनाई जाती है. इन सभी वस्तुओं को बनाने के लिए भारतीय समान का प्रयोग होता है, इसमें विदेशी वस्तुओं का बिल्कुल प्रयोग नहीं किया जाता है.